8. ΕΓΚΥΚΛΙΟΣ ΙΚΑ Αριθ. 265 της 17 Νοεμ. 1952 Παρέχονται οδηγίαι περί του τρόπου ανακεφαλαιώσεως και αναγγελίας των ημερών εργασίας των επιδοτουμένων εφέδρων. Επί του εν περιλήψει θέματος, παρέχομεν ημίν τας επομένας οδηγίας. 1.Ως γνωστόν, συμφώνως προς τας διατάξεις του άρθρ. 8 του ν.2054/52 και της υπ’ αριθ ................ / 2568/7-6-52 προεγκρίσεως του Υπουργού Εργασίας, ο χρόνος επιδοτήσεως των στρατευομένων μισθωτών εξομοιούται υπό έποψιν κτήσεως προϋποθέσεων ασφαλιστικής ικανότητος προς χρόνον πραγματικής εργασίας. 2.Συμφώνως προς τας ανωτέρω διατάξεις οι παρ’ ημίν ησφαλισμένοι, καθ’ ην έκτασιν ησφαλίσθησαν παρά τω Ι.Κ.Α. κατά τον αμέσως προηγούμενον της στρατεύσεώς των χρόνον, συνεχίζουν να είναι ησφαλισμένοι μας καθ’ όλον τον χρόνον της επιδοτήσεώς των ως εφέδρων. 3.Προς τούτο τα Γραφεία Επιδοτήσεως Εφέδρων των κατά τόπους Υποκ/των μας ενεστάλησαν δια της υπ’ αριθ. 120/30-5-52 εγκυκλίου διαταγής μας (σελίς 9 παρ. 3), όπως άμα τη περατώσει της επιδοτήσεως, αλλά και διαρκούσης ταύτης, εφ’ όσον παρίσταται ανάγκη, ενεργούν επί του οικείου βιβλιαρίου ασφαλίσεως και δι’ ειδικής σφραγίδος ειδικήν εγγραφήν περί του χρόνου και των ημερών επιδοτήσεως κεχωρισμένως καθ’ ημερολογιακά έτη. 4.Βάσει της ως άνω σφραγίσεως, δεόντως υπογεγραμμένης, τα Γραφεία Μητρώου Ησφαλισμένων θα προβαίνουν α)εις την χορήγησιν ασφαλιστικής ικανότητος εις όσους, προ της στρατεύσεώς των ησφαλίζοντο παρ’ ημίν δια τον κλάδον ασθενείας και κέκτηνται τας προϋποθέσεις, και β)εις τον υπολογισμόν και των ημερών επιδοτήσεως ως ημερών εργασίας καθ’ ας περιπτώσεις ενεργείται ανακεφαλαίωσις. Επαναλαμβάνομεν, ότι αι ημέραι επιδοτήσεως των εφέδρων θεωρούνται ως πραγματοποιηθείσαι εις την ασφάλισιν του Κλάδου ή των Κλάδων, δι’ ους ο έφεδρος ήτο παρ’ ημίν ησφαλισμένος κατά τον αμέσως προ της στρατεύσεώς του χρόνον. 